Граждан обществалул ва инсаннал ихтиярдал советрал батIаврий\nАвтор: ilchi · 01.12.2020\nРеспубликалул каялувчи Сергей Меликовлул каялувшиврий ноябрьданул 24-нний хьунни ДР-лул БакIчиначIасса Граждан обществалул ва инсаннал ихтиярдал советрал батIаву.\nСергей Меликовлул тIи­мунийну, жяматирттал идарар­ттал вакилтуращалсса хьунабакьавуртту дуллантIиссар гьарца зуруй. Республикалул каялувчинал бувсунни Совет сакин баврил мурадрал хIакъираву.\n– Жяматийсса давуртту канилух дуккаврийну зуща бюхъантIиссар дузал буван чIявусса масъалартту ва инсантуран буллан бунияласса кумаг, – кунни Дагъусттаннал БакIчинал.\nМунил ахирмураднугу хъанахъиссар, ванал бувсмунийн бувну, агьалинал маэшат ххуй-хъин баву.\nМунияту хъуннасса агьамшиву дуссар инсантурал цалва пикри-зикрирду бусаврил.\nГраждан обществалул республикалийсса тагьардания, инсаннал ихтиярду дуруччаврил иширттаяту бувсунни Советрал председатель Зикрулла Илиясовлул. Мунал тIимунийну, республикалий инсаннал ихтиярду дуруччаврил тагьар цалий дарцIуну дур.\nСоветрайн бучIайсса бур инсантурал чагъарду ва лабизавуртту личIи-личIисса ма­съаларттал хIакъираву. Миннувату яла агьамми бусса бур электричествалул, газрал дузал баврицIун бавхIусса, медициналул хIаллихшиннардая рязи бакъашиврул хIакъиравусса ва дарурттал багьри лахъ шав­рицIунсса.\nМи масъалартту чулийн буккан баврил хIакъиравусса бувчIин баву дурунни Дагъус­ттаннал БакIчинал.\nБатIаврий ххал бивгьунни мукунма учительтурал харжирдал хIакъиравусса ма­съа­лагу. Сергей Меликовлул тIимунийну, ялун нанимур шинал бюджетрал зузалтрал харжирдал хIакъиравусса масъала ххал бигьинтIий бур цания ца батIаврий.\nБатIаврий ххал бивгьунни мукунма ятинну ливчIсса оьрчI-бакI къатрал дузал баврил, коронавирусрал инфекция ппив шаврил хIакъиравусса масъаларттугу.\nДепутатнал райондалул агьалинан кумагран ссайгъат гьан бунни\nБуттал ва арснал кьадар\nКремлилул елка – телевизорданувух\nСледующая публикация Цамургу «цIуцIаву» ялун дирунни\nПредыдущая публикация В Новолакском районе отметили День Матери